322 Dr KOCH ANTAL 
A FRUSKAGORA HEGYSÉG GEOLOGIAI SZERKEZE LÉNEK 
VÁZLATÁ.? 
Dr. Kocn ANTAL-tól. 
Az újvidéki vasuti állomással szemben, a Dunának kb. 80 m magas 
partja fölé 119 m-ig, festőien kiemelkedik a petrovaradini (péterváradi) 
Várhegy sziklatömege, mint a mögötte nyugot-keleti irányban elhúzódó 
Fruskagora hegységnek észak felé előretolt rögje, mely a Duna folyását 
rögtön északnak téríti el, hogy nagy hurok alakú kanyarodás után előbbi 
irányába visszatérjen. 
A Fruskagora, hazánk déli részének ez a délkeletnek leginkább előre- 
tolt szigethegysége a Duna és a Száva folyók közében, folyásukkal pár- 
huzamosan hullámos halmos lőszterületből emelkedik ki. Ha a hegység 
hosszát onnan és odáig vesszük számításba, a honnan és a meddig az 
általános lősztakaró alatt idősebb és szilárdabb geologiai képződmények, 
mint magva a hegységnek még ki-kibukkannak: úgy annak kezdete a 
Sarengrad és Sid közötti vonalon keresendő, hol tényleg a hegység ge- 
rincze rögtön kb. 50 méterrel, tehát a nyugotra eső hullámos-halmos 
lőszterületből jó meredeken kiemelkedik. Innen a slankameni Dunapartig 
mérve, a hegység fokozatosan emelkedő és aztán újra leereszkedő gerin- 
czének hosszát kerek számban 80 km-nek találjuk. Ezzel szemben a 
tulajdonképi hegyvonalat szélessége a 11 km-t kevés ponton múlja felül. 
Gerinczének kb. a közepe táján, Beocin fölött emelkedik annak legma- 
gasabb csúcsa, a Őerveni. éott (vörös csúcs) 539 m t. sz. és kb. 459 m 
Dunaszin feletti magasságig. 
E hegyvonulatnak tengelyét az ifjabb azói kristályos paláknak egy 
nagy redőnyerge alkotja, melynek legmagasabbra föltolt központi része 
főképen phyllitekből, két szárnya ellenben kiválóan mészkőpalákból és 
kristályos mészből áll. E nyeregnek északi rövidebb szárnyát az ifjabb 
képződményeknek tekintélyes sora legnagyobb részben teljesen elfödi ; 
csupán itt-ott bukkan ki alóla a hegység magvának egy-egy kisebb-na- 
gyobb elszakadt rögje, még pedig nem tisztán a denudatio, hanem bizo- 
nyára előbb végbement rétegszakadások következtében. Ilyen fennakadt 
X Ezen közlemény a Földtani Társulattól 1903 augusztus hó 28-tól szep- 
tember hó 4-éig tervezett aldunai kirándulás magyarázó szövegébe iratott. Szerk. 
